- Hvordan skal Ekstra Bladet, Jyllands-Posten og Politiken fremover møde op hjemme hos en minister for at stille kritiske spørgsmål, når deres egen topledelse gemmer sig?

Sådan lød spørgsmålet fra Jyllands-Postens tidligere kulturredaktør Flemming Rose, da han fredag medvirkede i P1’s 'Mennesker og medier'.

Anledningen var, at topledelsen i JP/Politikens Hus havde sagt nej til at mødes med Rose i direkte debat efter den seneste uges afdækning af et dobbeltspil om ytringsfrihed i to aktuelle bøger.

Hør udsendelsen Hør hele interviewet med Flemming Rose i Mennesker og Medier her. Eller lørdag den 5. november klokken 13.03 på P1.

Chefer gemmer sig

Udadtil har Jyllands-Posten siden offentliggørelsen af Muhammed-tegningerne i 2005 fremstået som ytringsfrihedens vogter, men på de indre linjer blev der i flere tilfælde lagt restriktioner på den tidligere kulturredaktørs optræden i for eksempel tv-udsendelser.

Selv ville Flemming Rose gerne have debatteret med både den nuværende JP/Politiken-bestyrelsesformand, Lars Munch, og den forhenværende, Jørgen Ejbøl, som i dag er næstformand.

Lars Munch ønskede ikke at medvirke med begrundelsen ”jeg afstår”, mens Jørgen Ejbøl kort skrev i en mail, at ”jeg har ikke yderligere kommentarer”.

Læs også : VIDEO Pia Kjærsgaard kæmpede for Muhammedtegningerne - men vil have undskyldning for karikatur

- Det handler om troværdighed

Dermed henviser Ejbøl til en portrætbog om ham selv, som udkom fredag med titlen 'Pansergeneralen'.

Bogaktuel er også Flemming Rose med 'De besatte', hvori han beskriver et flere år langt dobbeltspil.

Flemming Rose sagde i 'Mennesker og medier', at netop mediechefer har en særlig forpligtelse til at stille op til interview og debat – og at det er problematisk, at de gemmer sig: